தே. ஜனார்த்தனம்

தே. ஜனார்த்தனம் (D. Janardhanan) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் புதுப்பாளையம் பகுதியினைச் சேர்ந்தவர். இளநிலை அறிவியல் பட்டம் பெற்றுள்ள ஜனார்த்தனம்,  அனைத்திந்திய அண்ணா  திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விழுப்புரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். ஜெ. ஜெயலலிதா தலைமையிலான அமைச்சரவையில்  1993-ம் ஆண்டு முதல் 1996-ம் ஆண்டு வரை பால்வளத்துறை துறை மற்றும் கால்நடைத்துறை அமைச்சராகப் பதவி வகித்தார்.

 இளமையும் குடும்பமும் 
இவர் கடலூருக்கு அருகிலுள்ள புதுப்பாளையம் எனும் சிற்றூரில் தேவநாதன் என்பவருக்கு மகனாக 11, 1946 அன்று பிறந்தார். இவரின் தந்தை வரித் தண்டலராக பணியாற்றியவர். இவருக்கு பிரேமா என்ற மனைவியும், புருசோத்தமன் மற்றும் கோபால கிருஷ்ணன் என்கிற இரு மகன்களும் உள்ளனர். இவர்  கவரா நாயுடு சமூகத்தைச் சேர்ந்தவர். இவரின் நெருங்கிய உறவினரான ஆதிராஜாராம், தமிழ்நாடு தொழில் முதலீட்டுக் கழகத்தின் தலைவராகவும், தமிழ்நாடு சுற்றுலா வளர்ச்சிக் கழகத்தின் தலைவராகவும் இருந்துள்ளார்.The News Minute (May 02, 2021)

தேர்தல் செயல்பாடு
1991

 வகித்த பதவிகள் 
 ஒன்றுபட்ட தென்னாற்காடு அ.தி.மு.க. மாவட்டச் செயலாளர்.
  தமிழக பால்வளத்துறை துறை மற்றும் கால்நடைத்துறை அமைச்சர்
 ஒன்றுபட்ட தென்னாற்காடு மாவட்ட இந்து சமய அறநிலையத் துறை குழுத் தலைவர்
 சொத்துக் குவிப்பு வழக்கு 
1993 - 1996 ஆண்டுகளில் அதிமுக ஆட்சிக் காலத்தில் ஜனார்த்தனம் பால்வளத்துறை அமைச்சராக இருந்த காலத்தில், வருமானத்துக்கு அதிகமாக ரூபாய் 57 லட்சம் சொத்து குவித்ததாக ஜனார்த்தனம், அவரது மனைவி பிரேமா உள்ளிட்டோர் மீது வழக்கு பதிவு செய்யப்பட்டது. இந்த வழக்கை விசாரித்த கடலூர் நீதிமன்றம், ஜனார்த்தனனுக்கு இரண்டு ஆண்டுகள் சிறைத் தண்டனையும், ரூ.ஐம்பதாயிரம் அபராதமும் விதித்து தீர்ப்பு வழங்கியது.The Hindu  (July 05, 2018)
 சொத்துக் குவிப்பு வழக்கில் மேல் முறையீடு 

இந்த வழக்கை விசாரித்த சென்னை உயர் நீதிமன்றம்  ஜனார்த்தனனின் விவசாய சொத்துக்கள் மூலம் கிடைத்த வருமானம் கணக்கில் எடுத்து கொள்ளப்படவில்லை என்று கூறி, கடலூர் மாவட்ட நீதிமன்றம், ஜனார்த்தனன் குற்றவாளி என்று வழங்கிய தீர்ப்பை இரத்து செய்து, 05 சூலை 2018 அன்று ஜனார்த்தனம் மற்றும் அவரது மனைவி பிரேமாவை சொத்து குவிப்பு வழக்கிலிருந்து விடுவிப்பதாக, சென்னை உயர் நீதிமன்றம் தீர்ப்பு வழங்கியது.
 இறப்பு 
சென்னையில் உள்ள ஒரு தனியார் மருத்துவமனையில் உடல்நல குறைவால் சிகிச்சைபெற்றுவந்த இவர், சிகிச்சை பலனின்றி 2022 செப்டம்பர் 14 அன்று காலமானார்.The Hindu  (September 14, 2022)
மேற்கோள்கள்

பகுப்பு:1946 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக முன்னாள் அமைச்சர்கள்
பகுப்பு:கடலூர் மாவட்ட மக்கள்
பகுப்பு:2022 இறப்புகள்